bg bg hbs_cyr bg fi ru bg bg bg ru bg bg uk hbs_cyr bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en bg bg bg uk bg bg bg ru bg bg hbs_cyr en en en en en
Хули Леонис - Откриите книгите които пиша
“Родителството е една много приятна, но и много отговорна задача. Когато се изправите пред началото на едно ново съществувание в отговорната роля на родител, е важно да сте наясно с предизвикателството, което посрещате. Тази книга ще ви помогне да опознаете по-добре детето си и да изградите по-добър подход към него, да осъзнаете неговите специфични нужди и потребност, които често могат да се различават от вашите. Ако откриете правилния път към вашето дете, това ще ви помогне да общувате с него по-лесно и по-пълноценно, да сте му в по-голяма полза.”
Книгата може да бъде открита по книжарниците, а за тези, които не искат да се разхождат дотам, могат да си я поръчат онлайн.
Пътят на душата през зодиака
Пътят на душата в дванайсетте зодиакални знака се свързва с различни стъпки от еволюцията на душата, които ни дават различни уроци. Позицията на астрологията е на много високо духовно и интелектуално ниво. Човек трябва да бъде готов да научи истината за себе си и да разбере, че действително душата следва определен път. Настоящата книга ще ви разкрие всичко за енергията на зодиакалния знак и посоката, която е поела душата ви. Това не е умението, което владеете, а което трябва да развиете в настоящия живот, за да сте щастливи. Предстои ви едно вълнуващо пътуване в най-ценната езотерична наука за тайните знания – астрологията.
Луната – нашата истинска същност
Настоящата книга ни разкрива какви са уроците на Сатурн – планетата, която свързва в живота ни миналото с настоящето и бъдещето. Припомня ни какво не сме научили, както и какво трябва да научим, за да сме щастливи в бъдеще. Без да се изправим пред уроците на Сатурн и да се справим с тях, ние няма как да сме щастливи. Само че има едно условие – за да можем да се справим с тези уроци, ние трябва да сме зрели, мъдри и да сме овладели страховете си. Не успеем ли да направим това, Сатурн ще бъде най-голямото предизвикателство в живота ни. Успеем ли обаче, тогава ще се насладим на зрялото и заслужено щастие и ще се възхищаваме на собствената си сила. В този том има както застъпено астрологичното познание, така и елементът на изследването на родовата енергия. Книгата е незаменим спътник на всеки човек в процеса на опознаването на себе си.
Ретроградните планети дават една различна гледна точка към живота. Това е една лична и съкровена, но едновременно с това и много уплашена, гледна точка, която се страхува да излезе на светло и да се слее с енергията навън. Хората, които отработват енергията на ретроградните планети, често се чувстват като затворници, но в техния затвор този, който ги държи затворени пак са самите те. Тяхната задача е отново да се свържат със света, който ги заобикаля и то по един здравословен начин.
Осъзнаването на уроците на ретроградните планети  в много важна предпоставка за щастие в живота на хората, които ги имат в рождената си карта. Познаването на техния характер помага по-добре да разберем хората около нас.  Познавайки по-добре един човек, ние по-лесно го приемаме и обичаме.
Тази книга вдига завесата над темата за ретроградните планети и ги представя по един достъпен и разбираем начин. Те са представени като психологически характеристики, които се проявяват в ежедневния ни живот, а астрологията е използвана като база за анализа.
Очевидната скрита истина за любовта
Темата за любовта постоянно се обсъжда в общественото пространство, в личните отношения, за нея говорят възрастните и децата. Според автора да срещнеш любовта сякаш е част от пакета придобивки, който всеки получава с раждането си. Тя задължително ще ти се случи, ще дойде и ще те направи много щастлив. Така представена, любовта е социална химера, която сляпо мотивира човек да продължава да я чака и това да дава смисъл на живота му. И така, заслепен от идеализираната си представа от песните и филмите, той многократно среща любовта, но не я разпознава. Тя го подминава и той остава с впечатлението, че нея я няма, а всъщност му липсват очи да я види.
Любовта не е предмет, който се учи в училище, не се преподава и у дома, но в един момент от човек се очаква да знае как да я разпознава, как да я използва и как да я задържи живота си. Това е и целта на тази книга. Тя съдържа много различни гледни точки по отношение на любовта, на нейната липса, на нейното присъствие и на това какво ни кара да я търсим, но и какво ни пречи да я допуснем в живота си.
Очевидната скрита истина за емоциите
Емоциите са ключът към развиването на интуитивната ни връзка със себе си, а следователно и към постигането на личен успех, щастие и любов извън рамката на чужди модели.
Готови ли сте да поемете на пътешествие към дълбините на емоционалния си свят?
Хули Леонис ни представя една различна книга. Тя е предназначена за всички, които искат да се погрижат за собствените емоции или за тези на децата си. В нея авторът съчетава своите задълбочени познания за родовата енергия с най-новите си астрологични изследвания.
Той споделя с нас каква е тайната на Венера, как да разберем женската енергия и да се свържем отново с емоционалния си свят. Защото именно през него минава пътят към собствената ни истина, който води до нашето лично щастие. А Хули Леонис ни повежда натам с уникалния си стил на поднасяне на информацията, който ни кара да се потапяме в текста с удоволствие и да го преживяваме.
Позволете си да се свържете отново с личното си щастие!
Преходът към себе си
В тази книга Хули Леонис ни повежда на най-важното пътешествие в живота на всеки един човек – прехода към себе си. Тук ще намерим отговори на въпросите, които ще ни помогнат да достигнем до собствената си истина и нашето лично щастие:
– Какво означава зодиакалният ни знак и какъв е пътят, описан от него?
– Защо сме избрали да се родим под този зодиакален знак и каква тема лекуваме в родовата ни система?
– Как да разберем по-добре себе си?
– Как да превъзмогнем пречките пред това да бъдем себе си?
– Каква е ролята на родителите ни по пътя към изграждане на качествена връзка със себе си?
– Каква е ролята ни в родовата система и защо лоялността към тази система е толкова голямо предизвикателство пред това да бъдем себе си?
– Как да бъдем най-добрата версия на себе си според зодиакалния си знак?
Съпреживейте информацията, която ще ви позволи отново да се свържете със своята лична истина!
Очевидната скрита истина за секса
Сексът е кулминацията на красотата в отношенията, а не е началото им. Той може да е магията на сливането и най-силният и качествен енергообмен на високовибрационни преживявания, ако се базира на топлота, емоции и любов.
Но е възможно сексът да се превърне в инструмент за разочарование и източване на енергия. Да бъде отрова за душата. Кой път ще изберем – зависи от нас самите.
С тази книга Хули Леонис завършва подреждането на пъзела, който премина през очевидните скрити истини за любовта и емоциите. Това е и третата стъпка – очевидната скрита истина за секса. Вече подреден, той ще може да ви служи като една енергийна рамка, която да ви помага да търсите собствената си истина и да се свързвате с нея.
С уникалния си стил на поднасяне на информацията Хули Леонис ни потапя в темата за мъжката енергия, защото тя е тази, с която свързваме идеята за секса, а момчешката – нейният предвестник. Стъпка по стъпка умело ни води по пътя към познанието за сексуалното преживяване като източник на вдъхновение и позитивна енергия, която се случва в тялото на човека и намира връзка с всяка една сфера от живота му.
Използвайте тази информация, за да бъдете щастливи в собствената си истина, и не забравяйте да я споделяте!
По-малко от година след излизането на „Очевидната скрита истина за секса“ Хули Леонис представя втора част на най-дръзката си книга, която бързо се превърна в бестселър. „Тайните на Марс“, издавана от „Апостроф“, разкрива всичко, което трябва да знаем за една от най-важните планети в рождената ни карта. С уникалния си метод на работа и подход към астрологията Хули Леонис ни посочва пътя към самите нас и към личното ни щастие.
Астрологията е гениално езотерично познание, което може да бъде изучено технически от много хора, но от малцина може да бъде разбрано реално и в дълбочина. За първи път Хули Леонис се осмелява да повдигне завесата и да разкрие аспектите на планетата, която ни носи най-същественото познание.
Марс е моторът в нашия живот. Той задейства процесите и определя както темпото, така и начина ни на действие. Без да познаваме неговите особености и сила, трудно бихме могли да подредим пъзела на собственото си съществуване и да се свържем с личната си истина.
В „Тайните на Марс“ ще разберем какво символизира позицията на Марс за всеки един от нас и как тази тема е свързана с родовата енергия, с начина, по който отработваме енергийните нива в живота, както и със секса – как отработваме сексуалната си енергия, какво ни привлича и как бихме искали да се реализираме в сексуален план.
Според Хули Леонис жизнената ни енергия и нейното приложение са връзките ни с живота. Ако тази енергия протича конструктивно в живота ни, тогава ще сме щастливи. Ако не се случва така, няма как да се наслаждаваме дори на собствените ни успехи, защото ние следваме нечий чужд енергиен модел и не се идентифицираме с тези постижения.
„Тайните на Марс“ доказва, че никога не е късно да спрем да тичаме по пътя, който сме избрали, но усещаме, че не е нашият. Това, която трябва да направим, е да се осмелим да потърсим и да намерим истинското си Аз.
Очевидната скрита истина за взаимоотношенията
Магичният свят на Хули Леонис ви предлага една книгата-шедьовър, която ще ви разкаже по неподправен начин очевидната скрита истина за взаимоотнишенията. Това е кулминацията на очевидните скрити истини. Това е един път, започнал през истината за емоциите, тази за любовта, минавайки през истината за секса и кулминирайки в тази за взаимоотношенията.
Настоящата книга представлява един своеобразен завършек на поредицата. В нея ще откриете още много очевидни скрити истини, които играят важна роля в живота ни. В нея ще можете да огледате себе си, да опознаете себе си като партньор и да разберете какви са правилните за вас взаимоотношения.
Добре дошли в божествения цирк – там, където всеки среща Съдбата си.
Абонирай се за моят бюлетин!
Благодаря ви, че се абонирахте!
"Аз вярвам, че истинското лечение се случва, когато на човек му се позволи сам да се излекува и е просто подкрепен в този процес. С тази цел са измислени и енергийните медитации."
© 2022 Xyli Leonis | Bulgaria